На основу члана 35 став 1 тачка 22 Статута општине Никшић („Службени лист ЦГ-Општински прописи“, бр. 31/18 и 21/23) и члана 8 Одлуке о оснивању Јавне установе Народна библиотека „Његош“ Никшић („Службени лист ЦГ-Општински прописи“, број 36/15), Скупштина општине Никшић, на сједници одржаној\_\_\_\_\_\_\_\_\_\_2023.године, донијела је

Р ј е ш е њ е

о избору члана Савјета Јавне установе

Народна библиотека „Његош“ Никшић

За члана Савјета Јавне установе Народна библиотека „Његош“ Никшић, бира се

Иван Љешковић, представник запослених.

Ово рјешење ступа на снагу даном доношења, а објавиће се у "Службеном листу Црне Горе-Општински прописи".

Број:01-030-

Никшић,\_\_\_\_\_\_2023.године

СКУПШТИНА ОПШТИНЕ НИКШИЋ

П р е д с ј е д н и к

Немања Вуковић,с.р.

О б р а з л о ж е њ е

Правни основ за доношење овог рјешења садржан је у члану 35 став 1 тачка 22 и члану 38 став 1 Статута општине Никшић („Службени лист ЦГ-Општински прописи“, бр. 31/18 и 21/23), којима је прописано да Скупштина именује и разрјешава органе управљања јавних служби.

Чланом 8 Одлуке о оснивању Јавне установе Народна библиотека „Његош“ Никшић („Службени лист ЦГ-Општински прописи“, број 36/15), прописано је да Савјет има предсједника и четири члана, да су предсједник и два члана из реда представника оснивача, један члан је из реда запослених у установи, један је стваралац или стручњак из области која је од значаја за развој културе, да предсједника и чланове Савјета бира и разрјешава оснивач и да мандат предсједника и чланова Савјета траје четири године.

Синдикат запослених Јавне установе Народна библиотека „Његош“ Никшић, актом бр. 05-21 од 05.12.2023.године, доставио је Скупштини Одлуку о избору кандидата за члана Савјета Установе, из реда запослених. Наведеним актом као кандидат из реда запослених предложен је Иван Љешковић, професор руског језика и књижевности, запослен на радном мјесту библиотекар-руководилац Одјељења за одрасле.

Одбор за избор и именовања, са \_\_\_гласа „за“, \_\_гласова „против“ и \_\_“уздржаних“ гласова, предлаже Скупштини да донесе Рјешење о избору члана Савјета Јавне установе Народна библиотека „Његош“ Никшић.

Одбор за избор и именовања

Предсједник

Рајко Албијанић,с.р.